తెలంగాణలో మహిళా తహసీల్దార్ దారుణహత్య WATCH LIVE TV
ఫస్ట్‌క్లాస్ క్రికెట్‌లో పార్థీవ్ పటేల్ రికార్డ్
భారత్ జట్టు వికెట్ కీపర్ పార్థీవ్ పటేల్ తన ఫస్ట్‌క్లాస్ కెరీర్‌లో అత్యుత్తమ మైలురాయిని అందుకున్నాడు.
TNN | Updated:
Sep 9, 2017, 08:06PM IST
భారత్ జట్టు వికెట్ కీపర్ పార్థీవ్ పటేల్ తన ఫస్ట్‌క్లాస్ కెరీర్‌లో అత్యుత్తమ మైలురాయిని అందుకున్నాడు. దులీప్ ట్రోఫీలో భాగంగా ఇండియా గ్రీన్‌పై జరుగుతున్న మ్యాచ్‌లో ఇండియా రెడ్ కెప్టెన్‌గా బరిలోకి దిగిన పార్థీవ్ పటేల్ ఫస్ట్‌క్లాస్ కెరీర్‌లో 10వేల పరుగుల మార్క్ చేరుకున్నాడు. ఈ మ్యాచ్‌కి ముందు 169 మ్యాచ్‌‌ల్లో 9,995 పరుగులతో ఉన్న పార్థీవ్ పటేల్ (17: 20 బంతుల్లో 3x4) తక్కువ స్కోరుకే ఔటైనా ఫస్ట్‌క్లాస్ కెరీర్‌లో 10వేల పరుగులు పూర్తి చేసుకున్న 48వ భారత క్రికెటర్‌గా రికార్డుల్లో నిలిచాడు. అతని ఫస్ట్‌క్లాస్ కెరీర్‌లో 25 శతకాలు, 56 అర్ధశతకాలు ఉన్నాయి.
భారత జట్టులో‌కి మహేంద్రసింగ్ ధోని వచ్చిన తర్వాత క్రమంగా టీమిండియాకి దూరమైన పార్థీవ్ పటేల్.. ఐపీఎల్, దేశవాళీ క్రికెట్‌కే పరిమితమయ్యాడు. ఈ ఏడాది ఐపీఎల్‌లో ముంబయి ఇండియన్స్ తరఫున అతను మెరుగైన ప్రదర్శన చేసినా.. టీమిండియా నుంచి మాత్రం అతనికి పిలుపు రాలేదు. గత ఏడాది టెస్టు వికెట్ కీపర్ సాహా గాయపడటంతో రెండు టెస్టుల్లో సెలక్టర్లు అతనికి అవకాశమిచ్చారు. కానీ.. సాహా ఫిటెనెస్ సాధించడంతో మళ్లీ పార్థీవ్‌కి మొండిచేయి చూపారు. 10వేల పరుగుల మైలురాయిని అందుకున్న పార్థీవ్‌కి భారత మాజీ ఓపెనర్ వీరేంద్ర సెహ్వాగ్, స్పిన్నర్ హర్భజన్ సింగ్, మాజీ బౌలర్ అజిత్ అగార్కర్, బీసీసీఐ అభినందనలు తెలిపింది.
Congratulations! @parthiv9 on completing 10,000 runs in first-class cricket. #DuleepTrophy pic.twitter.com/Vp9z47Fr3J